wickkiey/tamil-wikipedia-chunked huggingface dataset:
# சதிநாத் சாரங்கி

## ஆய்வுகள்

இந்திய தொழில்நுட்ப நிறுவனம் (பனாரஸ் இந்து பல்கலைக்கழகம்), வாரணாசியில் முதுகலை தொழில்நுட்பவியல் பயின்றார் . இவர் 1980 ஆம் ஆண்டில் முனைவர் பட்டம் பயில சேர்ந்தார்.ஆனால் 1984 ஆம் ஆண்டில் முனைவர் பட்டத்தினை இடை நிறுத்தினார்.
# சதிநாத் சாரங்கி

## 1984 க்கு முன் செயல்பாடுகள்

பிரச்சாரகராக சாரங்கியின் பணி ஆரம்பத்தில் தொடங்கியது, இவர் பீகாரில் சுயநிர்ணயத்திற்கான பூர்வீக மக்களின் போராட்டம் மற்றும் சமூக சேவகர்கள் சங்கம், ஒடுக்கப்பட்ட சாதி விவசாயத் தொழிலாளர்களை ஒருங்கிணைத்தல், உள்ளிட்ட பல்வேறு பிரச்சாரங்களில் ஈடுபட்டார்.
# சதிநாத் சாரங்கி

## போபாலில் செயல்பாடு

போபால் பேரழிவிற்கு அடுத்த நாள் சாரங்கி போபால் வந்தார், 1984 டிசம்பர் 2-3 இரவு எரிவாயு வெளியானது. இவர் சுகாதாரப் பாதுகாப்பு மற்றும் பாதிக்கப்பட்டவர்களின் உரிமைகள் தொடர்பான பிரச்சினைகளில் ஈடுபட்டார். இதனால், காவல்துறை மற்றும் அதிகாரிகளின் வன்முறைக்கு ஆளானவர்களில் இவரும் ஒருவர். மற்ற ஆர்வலர்கள் போபாலிலிருந்து வெளியேறியபோது, இவர் அங்கேயே இருந்தார். இவர் நன்கு படித்தவர், பாதிக்கப்பட்டவர்களுக்கும் இவர்களின் அமைப்புகளுக்கும் ஆதரவளித்தார்.  
ஏற்கனவே டிசம்பர் 1984 இல், இவர் போபால் போபால் பேரழிவில் யூனியன் கார்பைடு பேரழிவில் இருந்து தப்பிப்பிழைத்தவர்களின் அமைப்பான *சகரீலி கேஸ் காண்ட் சங்கர்ஷ் மோர்ச்சா* (விஷ வாயு எபிசோட் போராட்டம் முன்னணி) நிறுவன உறுப்பினராக இருந்தார். 1986 இல், இவர் தகவல் மற்றும் செயலுக்கான போபால் குழுவை (பிஜிஐஏ) நிறுவினார். 1989 ஆம் ஆண்டில், இவர் அமெரிக்கா, இங்கிலாந்து, அயர்லாந்து மற்றும் நெதர்லாந்து ஆகிய நாடுகளுக்கு பிரச்சார சுற்றுப்பயணம் மேற்கொண்டார்.  
1992 ல் தொழில்துறை மற்றும் சுற்றுச்சூழல் அபாயங்கள் மற்றும் மனித உரிமைகள் குறித்த நிரந்தர மக்கள் தீர்ப்பாயத்தின் போபால் அமர்வின் ஏற்பாட்டுக் குழுவில் உறுப்பினராகவும், 1994 ஆம் ஆண்டு போபாலில் சர்வதேச மருத்துவ ஆணையத்திற்கான செயலாளராகவும் இருந்தார்.  
1996 இல், இவர் இறுதியாக எரிவாயு பாதிக்கப்பட்டவர்களுக்கு இலவச மற்றும் சரியான சுகாதார சேவையை வழங்குவதற்கான தனது கனவை நிறைவேற்ற முடிந்தது. அந்த ஆண்டு, சம்பவ்னா அறக்கட்டளையினை நிறுவினார். 2004 இல் 20 வது ஆண்டு விழாவில், இவர் புதிய கட்டிடங்கள் மற்றும் தோட்டம் ஆகியவற்றை வழங்கினார்.இது சமூக சுகாதாரப் பணிகளையும் மேற்கொள்கிறது. போபால் வாயு வெளிப்பாட்டின் நீண்டகால விளைவுகளை ஆராய்ச்சி செய்யும் நிறுவனமாக இது உள்ளது.  
2006 மற்றும் 2008 ல் டெல்லிக்கு நடைபயணம் மற்றும் உண்ணாவிரதம் மேற்கொண்டது இவரது மற்ற முக்கிய செயல்பாடுகள் ஆகும். 2009 ல் இவர் போபால் ஐரோப்பா பேருந்து பயணத்தில் பங்கேற்றார். இவர் போபால் எரிவாயு விபத்தில் தப்பிப்பிழைத்தவர்களின் சங்கங்களுடன் இணைந்து செயல்படுகிறார்.
# சதிநாத் சாரங்கி

## விருதுகள்

- முதுகலை தொழில் நுட்பத் தேர்வில் முதலிடம் பெற்றதற்காக பல்கலைக்கழக தங்கப் பதக்கம்.
- தனித்துவமான முன்னாள் மாணவர் விருது.
- எடின்பர்க் 2009, குயின் மார்கரெட் பல்கலைக்கழகத்தில் கெளரவ முனைவர் பட்டம்
# அமிர்தா பட்டேல்

, இந்திரா காந்தி பர்யவரன் புரஸ்கர் (2005) விருதை அமிர்தா பட்டேலுக்கு உலக சுற்றுச்சூழல் தினம் 2008 மற்றும் தேசிய இயற்கை வரலாற்று அருங்காட்சியகத்தின் அறக்கட்டளையின் 30வது ஆண்டு விழாவில் வழங்கினார்.]]
**அமிர்தா பட்டேல்** (*Amrita Patel*) ஓர் இந்தியத் தொழில் அதிபரும், கூட்டுறவு பால் துறையுடன் தொடர்புடையவரும், சுற்றுச்சூழல் ஆர்வலரும் ஆவார். 1998 முதல் 2014 வரை இந்தியாவின் தேசிய பால் பண்ணை மேம்பாட்டு வாரியத்தின் தலைவராக இருந்தார். இது உலகின் மிகப்பெரிய பால் மேம்பாட்டுத் திட்டமான வெண்மைப் புரட்சியை முன்னெடுத்தது. இவர் பல நிறுவனங்களுக்கு தலைமை தாங்கினார். இவர் பல வங்கிகளின் வாரிய உறுப்பினராகவும் இருந்தார். இந்திய அரசு இவருக்கு 2001இல் பத்ம பூசண் விருது வழங்கியது.
# அமிர்தா பட்டேல்

## ஆரம்ப கால வாழ்க்கை

அமிர்தா பட்டேல் 13 நவம்பர் 1943 அன்று புது தில்லியின் எண் 1 சப்தர்ஜங் சாலையில் குசராத்தி குடும்பத்தில் பிறந்தார். அரசு ஊழியரும், அரசியல்வாதியுமான ஹிருபாய் எம். பட்டேல்- சவிதாபென் ஆகியோரின் ஐந்து மகள்களில் இளையவர். இவரது தந்தை பணியிலிருந்து ஓய்வு பெற்றபோது, இவரது குடும்பம் 1959இல் குசராத்தில் உள்ள ஆனந்திற்கு திரும்பியது. இவர் மும்பையில் இருந்து தனது உயர் கல்வியைப் பெற்றார். பின்னர், கால்நடை அறிவியலிலும், கால்நடை பராமரிப்பிலும் இளங்கலை படிப்பை முடித்தார். 1965ஆம் ஆண்டில், இவர் பால் கூட்டுறவு அமைப்பான அமுலில் சேர்ந்து பின்னர் வர்கீஸ் குரியனின் கீழ் பயிற்சி பெற்றார்.
# அமிர்தா பட்டேல்

## தொழில்

அமுலில் நாற்பதாண்டு காலப் பணிக்குப் பிறகு, 1998 முதல் 2014 வரை தேசிய பால் பண்ணை மேம்பாட்டு வாரியத்தின் தலைவராக பணியாற்றினார். பின்னர், இதன் நிர்வாக இயக்குநராக, இவர் உலகின் மிகப்பெரிய பால் மேம்பாட்டுத் திட்டமான வெண்மைப் புரட்சியை முன்னெடுத்தார்.  
இவர் தில்லியில் உள்ள *மதர் டெய்ரி* என்ற பால் பண்ணையின் தலைவராகவும் ஆனார். சர்வதேச பால் உற்பத்தியாளர் கூட்டமைப்பின் இந்திய தேசியக் குழுவின் தலைவரும் பின்னர் இமாச்சலப் பிரதேச அரசின் திட்டக் குழுவின் உறுப்பினரும் ஆவார்.  
இந்திய அரசாங்கம் 2001 ஆம் ஆண்டில் இந்தியாவின் மூன்றாவது மிக உயர்ந்த குடிமகன் விருதான பத்ம பூசண்விருதை இவருக்கு வழங்கியது.
# இந்திய வெளியுறவுப் பணி

**இந்திய வெளியுறவுப் பணி** (**Indian Foreign Service (IFS)**) இந்திய அரசின் இந்தியக் குடியியல் பணிகளில் ஒன்றாகும். பல்வேறு சர்வதேச அமைப்புகளில் இந்தியாவின் இருப்பைக் குறிக்கவும், இந்தியாவின் வெளிநாட்டு உறவுகள் நிர்வகிக்கவும் தேவையான இராஜதந்திரங்களை மேற்கொள்ள இந்திய வெளியுறவுத் துறை அதிகாரிகளிடம் ஒப்படைக்கப்பட்டுள்ளது. இந்திய வெளியுறவுத் துறை செயலாளரின் கீழ் இந்தியாவிலும், உலக நாடுகளிலும் 996க்கும் மேற்பட்ட இந்திய வெளியுறவுத் துறை அதிகாரிகள் பணியாற்றுகின்றனர். இந்திய வெளியுறவுத் துறை அமைச்சர் இத்துறை அமைச்சர் ஆவார்.
# இந்திய வெளியுறவுப் பணி

## புகழ் பெற்ற வெளியுறவுப் பணி அதிகாரிகளில் சிலர்

- சுப்பிரமணியம் செயசங்கர்
- சுஜாதா சிங்
- சையத் அக்பருதீன்
- ஹர்தீப் சிங் பூரி
- சினேகா துபே
- பிரிஜேஷ் மிஸ்ரா
- மணிசங்கர் அய்யர்
- கே. நட்வர் சிங்
- ஜெ. என். தீட்சித்
# கரண் குப்தா

**கரண் குப்தா** (Karan Gupta பிறப்பு மே 12, 1979) ஓர் ஆர்வலர், பேச்சாளர், எழுத்தாளர், இந்தியாவின் மும்பையில் உள்ள கரண் குப்தா கல்வி அறக்கட்டளையின் (KGEF) நிறுவனர் ஆவார். ஐஇ வணிகப் பள்ளியின் இந்தியா & தெற்காசியாவின் தற்போதைய மேலாண்மை இயக்குநர் - ஆவார்.  
குப்தா ஆர்வர்டு வணிகப் பள்ளி மற்றும் ஐஇ வணிகப் பள்ளியின் முன்னாள் மாணவர் ஆவார் , உளவியல், வணிகம் மற்றும் சட்டத்தில் பட்டம் பெற்றார். இவர் 1999 இல் கரண் குப்தா ஆலோசனை மற்றும் அறக்கட்டளையை நிறுவினார், இதன் மூலம் தொழில் வழிகாட்டுதல் மற்றும் சர்வதேச சேர்க்கை பற்றிய தகவல்களை வழங்கினார். இரண்டு நிறுவனங்களும் இலாப நோக்கற்றவை மற்றும் தாழ்த்தப்பட்டவர்களுக்கு முக்கியத்துவம் அளிக்கின்றன-குறிப்பாக பெண்கள், குழந்தைகள் மற்றும் குறைபாடுகள் உள்ளவர்களுக்கு.  
டைம்ஸ் ஆஃப் இந்தியா,எஜுகேசன் டைம்ஸ், ஹிந்துஸ்தான் டைம்ஸ், தி ஃப்ரீ பிரஸ் ஜர்னல் மற்றும் ரெடிஃப்.காம் ஆகியவற்றில்<nowiki/>குப்தா , பங்களித்துள்ளார், தொழில் ஆலோசனை மற்றும் சேர்க்கை ஆலோசனைகளை வழங்கினார். 2016 ஆம் ஆண்டில் பென்சில்வேனியா பல்கலைக்கழகத்தின் வார்ட்டன் பள்ளி சிறந்த பங்களிப்புக்கான தேசிய கல்வி விருதினை" வழங்கியது மற்றும் டைம்ஸ் ஆஃப் இந்தியாவின் டைம்ஸ் ஜீனியசு விருது இவருக்கு வழங்கப்பட்டது.  
ஏப்ரல் 2016 இல் குப்தா *ஐ என் உமன்* என்று ஒரு நிகழ்வை உருவாக்கி, பெண்களின் பொது பங்களிப்புகளுக்காக விருதுகளை வழங்கினார். லக்கி மொரானி, அம்ரிதா ராய்சந்த், தேவிதா சராஃபு மற்றும் ஒரு பாலிவுட் நடிகை சோனம் கபூர் ( *நீர்ஜா*, படத்தில் நடித்ததற்காக பெற்றார்) ஆகியோர் இந்த விருதுகளைப் பெற்றனர்.  
மே 2016 இல் குப்தா எசுப்பானியாவின் மாட்ரிட்டில் உள்ள ஐஇ முன்னாள் மாணவர் மன்றத்தில் பெண் அதிகாரம் பற்றி பேசினார்.  
ஏப்ரல் 2017 இல் குப்தா "ஐ ஆம் வுமன்" இன் இரண்டாவது பதிப்பை வழங்கினார், அம்ருதா ஃபட்னாவிசு, லட்சுமி அகர்வால், கௌரி சாவந்த், கிருசிகா லுல்லா, ஃபாரா கான் அலி, மாலினி அகர்வால் மற்றும் சாகீன் மிஸ்திரி ஆகியோர் பெண்களை மேம்படுத்துவதில் செய்த பங்களிப்புகளுக்காக விருதுகளை வழங்கினர்.  
கரண் குப்தா மே 2017 இல் புதுதில்லியில் நடந்த பெண்கள் பொருளாதார மன்றம் மற்றும் அனைத்து பெண்கள் மன்றத்தில் பேச்சாளராக இருந்தார் மற்றும் ஊடகங்களில் பெண்கள் குறித்து பேசினார். குழுவில் உள்ள மற்ற பேச்சாளர்களில் பிரியங்கா சதுர்வேதி, கீதா மோகன், அனுர்ரதா பிரசாத், ஆயிஷா அஜ்மத் மற்றும் கிரிஷன் திவாரி ஆகியோர் அடங்குவர்.  
சுஷ்மிதா சென், லியா டாடா, மைக்கேல் பூனாவல்லா, பாவ்னா ஜாஸ்ரா, ஃபல்குனி மயில், மலிஷ்கா ஆர்.ஜே, அப சிங், ப்ரீதி சீனிவாசன் மற்றும் ஜோதி தவலே ஆகியோருக்கு 2018 ஆம் ஆண்டு ஏப்ரல் மாதம் குப்தாவின் மூன்றாவது பதிப்பு விருது வழங்கப்பட்டது. இந்த நிகழ்வை அம்பர் விக்மோர் மற்றும் மதுபாலா ஒருங்கிணைத்தனர். 92,000 குழந்தைகளின் வாழ்க்கையை பாதித்த கரண் குப்தா மற்றும் KGEF குழுவினரின் பணியை சுஷ்மிதா சென் பாராட்டினார்.  
ஜூலை 2018 இல் மும்பையில் நடந்த ஒரு டெட் (மாநாடு) உரையாடலில் கல்வி மற்றும் அதிகாரமளிப்பதன் மூலம் கற்பழிப்பு மற்றும் குழந்தை பாலியல் துன்புறுத்தல்களை தீர்ப்பது பற்றி குப்தா பேசினார்.
# அக்னிமித்ரா பால்

**அக்னிமித்ரா பால்** (*Agnimitra Paul*) என்பவர் இந்திய ஆடை வடிவமைப்பாளர் மற்றும் அரசியல்வாதி ஆவார். இவர் மேற்கு வங்காள சட்டமன்றத்திற்கு அசன்சோல் தெற்கு தொகுதியிலிருந்து உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியின் மகளிர் அணியின் தலைவியாவார். இவர் அரசியலுக்கு வருவதற்கு முன்பு கொல்கத்தா<nowiki/>வில் ஆடை அலங்கார வடிவமைப்பாளராக இருந்தார்.
# அக்னிமித்ரா பால்

## தனிப்பட்ட வாழ்க்கை

அக்னிமித்ரா பால் மருத்துவர்கள் மற்றும் கல்வியாளர்களின் குடும்பத்தில் பிறந்தார். இவருடைய தந்தை மருத்துவர், அசோக் ராய் ஆவார். இவர் அசன்சோலில் குழந்தை மருத்துவர் பணியாற்றினார். லோரெட்டோ பெண்கள் துறவி மடப் பள்ளியிலும் அசன்சோல் பெண்கள் கல்லூரியிலும் பள்ளி மற்றும் கல்லூரிப் படிப்பினை முடித்தார். பன்வாரிலால் பலோடியா கல்லூரியில் தாவரவியலில் பட்டப்படிப்பை முடித்தார். ஆரம்பத்தில் மருத்துவம் படிக்க விரும்பிய பால், ஜாதவ்பூர் பல்கலைக்கழகத்தில் மேலாண்மையில் முதுகலைப் படிப்பை முடித்தார். பின்னர் பிர்லா கலை மற்றும் மேலாண்மை அறிவியல் நிறுவனத்தில் ஆடை அலங்கார வடிவமைப்பு தொழில்நுட்பத்தில் பட்டயப் படிப்பினை முடித்தார்.  
இவர் பார்தோ பால் என்ற தொழில்முனைவோரை மணந்தார். இவர்களுக்கு இரண்டு ஆண் குழந்தைகள் உள்ளனர்.
# அக்னிமித்ரா பால்

## ஆடை அலங்கார தொழில்

பால், ஓர் ஆடை வடிவமைப்பாளராக, *கோய் மேரே தில் சே பூச்சே* மற்றும் *வயா டார்ஜிலிங்* போன்ற பல பாலிவுட் படங்களுக்கான ஆடைகளை வடிவமைத்துள்ளார்.  
இவர் ஸ்ரீதேவி, ஈஷா தியோல், மிதுன் சக்கரவர்த்தி, ஷோனல் ராவத், கே. கே. மேனன், சோனாலி குல்கர்னி, வினய் பாடக் மற்றும் பர்வின் டபாஸ் ஆகியோருக்கான ஆடைகள் மற்றும் தனிப்பட்ட ஆடை மாடங்களை வடிவமைத்துள்ளார்.  
இவர் இந்தியாவின் பல நகரங்களில் "*இங்கா*" என்ற தனது சொந்த நிலையத்தினை தொடங்கினார். பால் லக்மே அலங்கார வாரம் கோடை/உல்லாசம் 2013 நிகழ்ச்சியினை வடிவமைத்தார்.  
முன்னாள் அமெரிக்க வெளியுறவு அமைச்சர் இலரி கிளின்டனுக்கு பால் வடிவமைத்த சால்வை மற்றும் போர்வைகள் வழங்கப்பட்டன. இதன் பின்னார், பாரதிய ஜனதா கட்சியின் மகளிர் அணியின் தலைவராக, மாநிலம் முழுவதும் சுற்றுபயணம் செய்து, 23 மாவட்டங்களில் உள்ள பெண்களுக்கு "உமா" என்ற சுய பாதுகாப்பு பயிற்சிப் பட்டறையினை ஏற்பாடு செய்தார்.  
பால், 2021ஆம் ஆண்டு மேற்கு வங்காள சட்டமன்றத் தேர்தலில் அசோன்சோல் தெற்கில் பாரதிய ஜனதா கட்சியின் சட்டமன்ற வேட்பாளராகப் போட்டியிட்டார். இவர், அகில இந்திய திரிணாமல் காங்கிரசு கட்சியின் வேட்பாளராகப் போட்டியிட்ட சயோனி கோசை 4487 வாக்குகள் வித்தியாசத்தில் தோற்கடித்து சட்டமன்ற உறுப்பினராகத் தேர்ந்தெடுக்கப்பட்டுள்ளார்.  
தேர்தல் பிரச்சாரத்தின் போது, அக்னிமித்ரா பால் கிழக்கு மிதனாப்பூரில் திரிணாமல் காங்கிரசு தலைவர் மம்தா பானர்ஜி குறித்து அவதூறாகப் பேசியதற்காக காவல்துறையில் புகார் அளிக்கப்பட்டுள்ளது. முதல்வர் மம்தா பானர்ஜி தனது ஆதரவாளர்களை "பொழுதுபோக்கிற்காகப் பெண்களை பாலியல் பலாத்காரம் செய்யுமாறு" கேட்டுள்ளார் எனக் கூறியதாக அவதூறு வழக்கு தொடுக்கப்பட்டது.
# காரச்சங்கு

**காரச்சங்கு** (*Dog whelk*, அறிவியல் பெயர் *Nucella lapillus)* என்பது ஒரு இரைகௌவல் கடல் நத்தை இனம் ஆகும். இது முரிசிடே, பாறை நத்தைகள் குடும்பத்தைச் சேர்ந்த ஊனுண்ணி வயிற்றுக்காலி பாறை நத்தையாகும்.  
காரச்சங்கை முதலில் கரோலஸ் லின்னேயஸ் 1758 ஆண்டின் சிசுடமா நேச்சுரேலி 10வது பதிப்பில் *புசினம் லாபில்லஸ்* (பாசியோனிம்) என்று முதன்முதலில் விவரித்தார்.
# காரச்சங்கு

## பரவல்

இந்த இனம் ஐரோப்பாவின் கடற்கரையிலும் வட அமெரிக்காவின் வட மேற்கு அட்லாண்டிக் கடற்கரையிலும் காணப்படுகிறது. அட்லாண்டிக் கடற்கரையோரத்தில் உள்ள கயவாய் நீரிலும் இதைக் காணலாம். இந்த இனம் பாறைகள் நிறைந்துள்ள கடலோரத்தை விரும்புகிறது. அங்கு இது சிப்பி, கொட்டலசு போன்றவற்றை உண்கிறது.
# காரச்சங்கு

## ஓடு

காரச்சங்கின் ஓடு சிறியதாகவும், வட்ட வடிவானதாகவும், கூர்மையான சங்குப்புரியோடு , குறுகிய, நேரான கவன்குழாய்த் துளையோடு இருக்கும். ஒட்டுமொத்த சங்கு ஓட்டின் நிறம் குறிப்பிட்ட அந்த சங்குகள் வாழும் கடற்கரையின் கடலலையின் போக்கு, சூழல் போன்றவற்றால் மிகப் பரவலாக மாறுபடுகிறது. இந்த சங்கின் அக்ன்ற பகுதியாக உள்ள சுழல் (மெல்லுடலியின் உள்ளுறுப்பின் பெரும்பகுதி இருக்கும் சங்கின் மிகப்பெரிய பகுதி) பொதுவாக சங்கின் மொத்த நீளத்தில் 3 /4 பகுதி இருக்கும்.  
சங்கின் வெளிப்புற நிறமானது பொதுவாக வெண்சாம்பல் நிறத்தில் இருக்கும். ஆனால் ஆரஞ்சு, மஞ்சள், பழுப்பு, கருப்பு அல்லது இந்த நிறங்களின் கலவையாகவும் பலவிதமான வகைகளாக இருக்கும். இவை அரிதாக பச்சை, நீலம், இளஞ்சிவப்பு நிறத்திலும் காணப்படுகின்றன.
# காரச்சங்கு

## சூழலியல்

### வாழ்விடம்

காரச்சங்குகள் பாறைகள் நிறைந்த கடலோரங்கள், கழிமுகங்களில் வாழ்கிறன்றன. காலநிலை அடிப்படையில் இது 0&nbsp;°C மற்றும் 20&nbsp;°C க்கு இடையில் ஐசோதர்ம்கள் நில அமைப்பில் வாழ்கிறது.
# காரச்சங்கு

## சூழலியல்

### உணவுப் பழக்கம்

காரச்சங்கானது நத்தை போல கடற் பாறைகள், மணல்வெளியில் நகர்ந்து செல்லும். கடல் நீரின் சுவை பார்த்து தன் இரையைத் தேடிவரும். இதன் உணர் கொம்பும் இரையை உணர உதவுகிறது. இது தன் இரையாக நகர முடியாத தொட்டலாசு, சிப்பி போன்றவற்றையே கொள்கிறது. இதன் இரையான கொட்டலாசு, சிப்பி போன்றவை ஓடுகளைக் கொண்டவை. காரச்சங்கு வாள் முட்கள் கொண்டுள்ளதைப் போன்ற தன் நாக்கால் தன் இரையின் ஓட்டை துளையிடுகிறது. துளையிட ஏதுவாக இதன் காலில் உள்ள ஒரு உள்ளுறுப்பில் சுரக்கும் இரசானம் இரையின் ஓட்டை மென்மையாக்குகிறது. துளை இட்டபிறகு ஓட்டுக்குள் செரிமான நொதியை செலுத்தி அதன்மூலம் இரையின் மென்மையான உடலை 'சூப்' போல கரைக்கிறது. பின்னர் அதை உறிஞ்சி உணவாக்கிக் கொள்கிறது. ஒரு காரச்சங்கானது ஒரு உணவை ஒரு நாளில் சாப்பிடும். இருப்பினும் சிலவகை பெரிய சிப்பிகளை ஜீரணிக்க ஒரு வாரம் வரை கூட ஆகும்.
# உமா சுதிர்

**உமா சுதிர்** (**Uma Sudhir)** இந்தியாவைச் சேர்ந்த ஒரு பத்திரிகையாளர் ஆவார். தொலைக்காட்சி செய்தி வலையமைப்பான என்டிடிவி தொலைக்காட்சியின் தென்னிந்திய பிரிவின் நிர்வாக ஆசிரியராக உள்ளார். ஏறக்குறைய 28 ஆண்டுகள் உமா ஒரு பத்திரிகையாளராக வாழ்ந்தார். தென்னிந்தியாவின் சில பெரிய செய்திகளை, குறிப்பாக ஆந்திரா மற்றும் தெலுங்கானா மாநிலங்களை உள்ளடக்கிய செய்திகளுக்கு இவர் பொறுப்பானவராக இருந்துள்ளார். அரசியல், குழந்தைகள் மற்றும் பெண்கள், மனித உரிமைகள் மற்றும் கிராமப்புற துயரங்கள் போன்ற செய்திகள் உள்ளிட்ட இவரது அற்புதமான பணிக்காக ராம்நாத் கோயங்காவின் சிறப்பான பத்திரிகை விருது மற்றும் சிறந்த பெண் ஊடகவியலாளர்களுக்கான சாமேலி தேவி செயின் விருது உட்பட பல விருதுகளை உமா சுதிர் பெற்றுள்ளார்.
# உமா சுதிர்

## சுயசரிதை

இந்தியாவின் கேரள மாநிலம் திருவனந்தபுரம் நகரில் பிறந்த உமா, தனது குழந்தைப் பருவத்தை மும்பை மற்றும் ஐதராபாத்<nowiki/>து போன்ற இந்தியா முழுவதும் உள்ள பல நகரங்களில் கழித்தார். இறுதியாக தனது பள்ளிப் படிப்பையும் இளங்கலை படிப்பையும் புது தில்லியில் முடித்தார். 1989 ஆம் ஆண்டில் டைம்சு பத்திரிகையியல் பள்ளியில் ஒரு வருட பத்திரிகையியல் திட்டத்தின் மூலம் பத்திரிகை துறையில் உமா நுழைந்தார். புது தில்லியில் உள்ள *டைம்சு ஆஃப் இந்தியா பத்திரிகையில் தனது வாழ்க்கையைத் தொடங்கினார்.* 1994 ஆம் ஆண்டு பிரபஞ்ச அழகிப் போட்டி நடைபெற்ற போது உமா டைம்சு ஆப் இந்தியா செய்தித்தாளின் சிறப்பாசிரியராக இருந்தார். அப்போதைய வெற்றியாளரான சுசுமிதா சென்னையைப் பற்றிய கட்டுரையை இவர் எழுதினார். ஒரு பத்திரிக்கையாளரான டி.எசு. சுதிரை உமா சுதிர் திருமணம் செய்து கொண்டார். 1995 ஆம் ஆண்டு ஆகத்து மாதம் உமா சுதிர் ஐதராபாத்து நகருக்கு குடிபெயர்ந்தார். 1998 ஆம் ஆண்டில், உமா புதிய தொலைக்காட்சி சேனலான இசுட்டார் நியூசுக்குச் சென்றார். பின்னர் இது என்டிடிவி என மறுபெயரிடப்பட்டது. இந்த விருது கடந்த 38 ஆண்டுகளாக பெண் பத்திரிக்கையாளர்களை ஒரு நிலையான பணி மூலம் சிறப்பான தரத்தை நிலைநிறுத்துவதை அங்கீகரிப்பதற்காக வழங்கப்பட்ட்டு வருகிறது. தனது தொழில் துறையில் ஒரு தொழில் தலைவராகவும் உமா சுதிர் இந்திய தொழில் கூட்டமைப்பால் அங்கீகரிக்கப்பட்டார்.
# விபா பக்சி

**விபா பக்சி** (*Vibha Bakshi*) (பிறப்பு 23 செப்டம்பர் 1970) ஓர் இந்தியத் திரைப்படத் தயாரிப்பாளரும், பத்திரிகையாளரும் மற்றும் பொறுப்புள்ள திரைப்படங்களை உருவாக்கிய நிறுவனரும் ஆவார். பாலின சமத்துவமின்மையை வெளிப்படுத்தும் படங்களுக்காக இவர் அறியப்படுகிறார். இவர் இந்தியக் குடியரசுத் தலைவரிடமிருந்து நான்கு தேசிய திரைப்பட விருதுகளைப் பெற்றவர்.  
2018 ஆம் ஆண்டில், விபாவுக்கு ஒரு பத்திரிகையாளர் மற்றும் திரைப்படத் தயாரிப்பாளராக பணியாற்றியதற்காக அவரது பாசறைப் பல்கலைக்கழகமான பாஸ்டன் பல்கலைக்கழகத்தால் மதிப்புறு முனைவர் பட்டம் வழங்கப்பட்டது. சிவில் உரிமைகள் ஆர்வலர் ஜான் லூயிஸ் மற்றும் விஞ்ஞானி டாக்டர் அந்தோனி ஃபாசி ஆகியோருடன் சேர்ந்து அவர் இந்த கௌரவத்தைப் பெற்றார். இவர் பாஸ்டன் பல்கலைக்கழகத்தின் தகவல் தொடர்பு பள்ளியில் தொடக்க பேச்சாளராக இருந்தார். இயக்குனராகவும் தயாரிப்பாளராகவும் விபாவின் மிகவும் குறிப்பிடத்தக்க படங்களில் *டாட்டர்ஸ் ஆஃப் மதர் இந்தியா* மற்றும் *சன் ரைஸ்* ஆகியவை அடங்கும். இரண்டு படங்களும் இந்திய குடியரசுத் தலைவரின் தேசிய திரைப்பட விருதுகளை வென்றவை ஆகும்.
# விபா பக்சி

## ஆரம்ப கால வாழ்க்கை

விபா 23 செப்டம்பர் 1970 அன்று மும்பையில் பிறந்தார். இவரது தந்தை, வேத் சாப்ரா, ஒரு தொழிலதிபரும் 2018 ஆம் ஆண்டில் ஃபோர்ப்ஸின் கணிப்பின்படி *முதல் 100 வணிகத் தலைவர்களில் ஒருவரும்* ஆவார். இவரது தாயார் கீதா சாப்ரா ஒரு கவிஞர் மற்றும் எழுத்தாளர் ஆவார். விபா கான்வென்ட் ஆப் ஜீசஸ் அன்ட் மேரி பள்ளியிலும் மற்றும் மும்பை செயின்ட் சேவியர்ஸ் கல்லூரியிலும் கல்வி கற்றார். இதழியல் மற்றும் ஒளிபரப்பியலில் இளங்கலைப் படிப்புக்காக இவர் அமெரிக்கா சென்றார். இவர் 1993 ஆம் ஆண்டில் பாஸ்டன் பல்கலைக்கழகத்தில் தொடர்பாடலில் இளங்கலை அறிவியல் பட்டம் பெற்றார் மற்றும் 1999 ஆம் ஆண்டில் நியூயார்க் பல்கலைக்கழகத்தில் ஒளிபரப்பியல் தொடர்பான கல்வியில் பட்டயச்சான்றிதழைப் பெற்றார்.
# விபா பக்சி

## தொழில்

விபா மும்பையில் உள்ள *ப்ளஸ் சேனல்* ஒளிபரப்பு இதழில் தனது வாழ்க்கையைத் தொடங்கினார். பின்னர் இவர் ஜிஈ நிறுவனக் குழுமத்தின் ஒரு பகுதியான சிஎன்பிசி (இந்தியா) அலைவரிசையில் பணியில் சேர்ந்தார்.  
2004 ஆம் ஆண்டில், விபா பக்சி ஆஸ்கார் விருது பெற்ற மரியான் டீலியோவுடன் இணை தயாரிப்பாளரானார். இவர்களின் படங்களில் அமெரிக்க அரசின் எம்மி விருது வென்ற பெண்களுக்கு எதிரான வன்முறைகளை நிறுத்துதல் தொடர்பான பிரச்சாரத்தின் ஒரு பகுதியாக *லைஃப் டைம்* தொலைக்காட்சியில் ஒளிபரப்பப்பட் *டெரர் அட் ஹோம் (2005)* இருந்தது. எச்பிஓ தொலைக்காட்சிக்கான உலக வெப்பமயமாதல் பிரச்சனைக்கான விழிப்புணர்வு ஏற்படுத்தும் திரைப்படமான *டூ ஹாட் நாட் டு ஹேண்டில் (2006)* என்ற திரைப்படமும் உள்ளடங்கும்.  
ஏரி உதய்பூர் அரண்மனை, உமைத் பவன் அரண்மனை மற்றும் ராம்பாக் அரண்மனை உள்ளிட்ட தாஜ் உணவகங்களுக்கான இந்தியாவின் மிளிரும் அரண்மனைகள் பற்றிய குறும்படங்கள் இவரது படைப்புகளில் அடங்கும்.  
ரத்தன் டாடாவால் வழிநடத்தப்படும் டாடா அறக்கட்டளையின்4 பில்லியன் யூரோ மதிப்பிலான பரோபகார முயற்சியான கொல்கத்தாவின் டாடா மருத்துவ மையத்திற்கான, விபாவின் படம் இந்தியாவில் 29 அலைவரிசைகளில் ஆங்கிலம் மற்றும் 9 பிராந்திய மொழிகளில் ஒளிபரப்பப்பட்டது.  
இவர் 2015 ஆம் ஆண்டில் மும்பை காவல்துறையினருக்காகன் பெண்கள் பாதுகாப்பு பிரச்சாரத்தை இயக்கி தயாரித்தார். இந்த பணிக்காக மகாராஷ்டிரா முதல்வர் தேவேந்திர பத்னாவிசு இவரைப் பாராட்டினார்.  
இவரது சமீபத்திய பாலின உரிமைகள் படங்களான *சன் ரைஸ்* மற்றும் *டாட்டர்ஸ் ஆப் மதர் இந்தியா* ஆகியவை உலகளவில் பாலின சமத்துவமின்மை மற்றும் பாலின நீதி தொடர்பான கதை சொல்லும் முறையை மாற்றி வருகின்றன.
# விபா பக்சி

## தொழில்

### டாட்டர்ஸ் ஆப் மதர் இந்தியா

விபாவின் டாட்டர்ஸ் ஆப் மதர் இந்தியா திரைப்படம், 2015 ஆம் ஆண்டில் 62 வது தேசிய திரைப்பட விருதுகளில் சிறந்த சமூகப் பிரச்சினைகளுக்கான திரைப்படமாக வென்றது. இயக்குநர் மற்றும் தயாரிப்பாளராக, இவர் இந்தியக் குடியரசுத் தலைவர் பிரணாப் முகர்ஜியிடமிருந்து இரண்டு விருதுகளைப் பெற்றார். தேசிய திரைப்பட விருதுகளுக்கான நடுவர்கள் அமைப்பு, நாட்டில் கற்பழிப்பு மற்றும் பாலின வன்முறை பற்றிய எரியும் பிரச்சினையில் கவனத்தை ஈர்த்தது பற்றி விவரித்தது. இந்த திரைப்படம் வியாகாம் 18' 10 அலைவரிசைகளில் 8 மொழிகளில் ஒரே நேரத்தில் முதன்மை நேரத்தில் ஒளிபரப்பப்பட்டது. இந்தியாவின் ஆவணத் திரைப்படங்கள் வரலாற்றில் இத்தகைய சிறப்பினைப் பெற்ற முதல் படமாக இது அமைந்துள்ளது.
# வகுரப்பமபட்டி

**வகுரப்பம்பட்டி** (*Vagurappampatti*), என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வகுரப்பம்பட்டி ஊராட்சிக்கு உட்பட்டது.
# வகுரப்பமபட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், அரூரில் இருந்து 26 கிலோ மீட்டர் தொலைவிலும் உள்ளது.
# வகுரப்பமபட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 1,214 குடும்பங்களும் 4,869 மக்களும் வசிக்கின்றனர். இதில் 2552 ஆண்களும் 2317 பெண்களும் அடங்குவர். கிராமத்தின் மொத்த கல்வியறிவு பெற்றவர்கள் விகிதம் 68.27 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# நஜ்மா சாதிக்

**நஜ்மா சாதிக்** (*Najma Sadeque*) (1943 - 8 சனவரி 2015
# நஜ்மா சாதிக்

## சுயசரிதை

சாதேக் 1943இல் பிரித்தானிய இந்தியாவின் வங்காளத்தில் பிறந்தார். பின்னர், கிழக்கு பாகிஸ்தானில் (இப்போது வங்காளதேசம் ) நில விவசாயத்தின் சூழலில் வளர்க்கப்பட்டார். இது இவரது எதிர்கால சிந்தனையை விதையிட்டது. டாக்காவில் உள்ள விகருன்னிசா நூன் பள்ளி மற்றும் கல்லூரியில் படித்த இவர் ஆங்கிலத்தில் எழுதுவதில் சிறப்பான திறமைக்கு பெயர் பெற்றவர். திருமணத்திற்குப் பிறகு இவர் கராச்சிக்குச் சென்றார். அங்கு அவர் ஆரம்பத்தில் ஒரு விளம்பர நிறுவனத்தில் நகல் எழுத்தாளராகப் பணிபுரிந்தார். 19 வயதில் கராச்சியில் தனது முதல் ஓவியக் கண்காட்சியை நடத்தினார்.  
இவர் பல செய்தித்தாள்களில் பத்திரிகையாளராகப் பணியாற்றத் தொடங்கினார். ஆரம்பத்தில் டான் உடனும், பின்னர் *தி நியூஸ்* மற்றும் *தி நியூஸ் இன்டர்நேஷனலில்* பணியாற்றினார். இவர் செய்தித்தாள்களில் வேலை செய்வதை நிறுத்திய பிறகு, *ஷிர்கத் காஹ்*, பாக்கித்தானில் பெண்கள் செயல் மன்றம் ஆகியவற்றின் செயல்பாடுகளை ஊக்குவிப்பதற்காக இவர் பெரும்பாலும் தனது நேரத்தை அர்ப்பணித்தார்.
# நஜ்மா சாதிக்

## இறப்பு

சிறுநீரகம் செயலிழப்பும் மாரடைப்ப்புக் காரணமாகவும் நஜ்மா சாதிக் 8 சனவரி 2015 அன்று தனது 72 வயதில் இறந்தார். ஆவணப்படங்களின் தயாரிப்பாளரான இவரது மகள் தெனீப் சம்புல் தனது தாய்க்கு ஒரு இரங்கல் செய்தியில் கூறினார்:<blockquote>எனது அற்புதமான அடங்காத அம்மாவை நான் எத்தனை வழிகளில் விவரிக்க முடியும் - அவள் பல தொப்பிகளை அணிந்தாள் - கடைசி வரை ஒரு ஆர்வலர், 35 ஆண்டுகளுக்கும் மேலாக பத்திரிகையாளர், பாக்கித்தானில் பெண்கள் செயல் மன்றத்தின் நிறுவன உறுப்பினர்களில் ஒருவர் மற்றும் பல ஆர்வங்களைக் கொண்டவர் மற்றும் அற்புதமான புதிய முன்னோக்குகளையும் யோசனைகளையும் கொண்டவர் ". </blockquote>
# ஆனைக்கட்டி அருவி

**ஆனைக்கட்டி அருவி** அல்லது **செக்காத்திப்பாறை அருவி** (Yaanaikatti Falls) பெரம்பலூர் மாவட்டத்தில் உள்ள லாடபுரம் கிராமத்தில் உள்ளது. இது கிழக்கு தொடர்ச்சி மலையின் ஒரு பகுதியான பச்சைமலையில் உள்ளது. துறையூரிலிருந்து தண்ணீர் பள்ளம் செல்லும் வழியில், மயிலூற்று அருவிக்கு வடமேல் பகுதியில் உள்ளது.
# ஆனைக்கட்டி அருவி

## அமைவிடம்

துறையூரிலிருந்து, தண்ணீர் பள்ளம் செல்லும் வழியில் மயிலூற்று அருவி அமைந்துள்ள பச்சை மலையின் மற்றொரு பகுதியின் உச்சியில் ஆனைக்கட்டி அருவி (செக்காத்திப்பாறை) உள்ளது. இது சற்று அடர்ந்த வனப்பகுதியில் உள்ளது.
# ஆனைக்கட்டி அருவி

## நீர்போக்கு

ஆனை கட்டி அருவியில் நீர் வரத்து அதிகரிக்கும்போது உபரிநீரானது லாடபுரம், ஈச்சம்பட்டி, குரும்பலூர், பாளையம், செஞ்சேரி, அரணாரை, பெரம்பலூர் துறைமங்கலம் ஏரிகளை நிறைக்கும்.
# ஆனைக்கட்டி அருவி

## பருவம்

ஆண்டின் பெரும்பகுதியில் வறண்டிருப்பினும் அக்டோபர் - நவம்பர் மாதங்களில் பொழியும் மழையால் இந்த அருவி செழிப்புற்றுச் சுற்றுலா ஈர்ப்புப் பகுதியாக விளங்குகின்றது.
# பி. கல்யாணி அம்மா

**பி. கல்யாணி அம்மா** (*B. Kalyani Amma*, 22 பிப்ரவரி 1884 - 9 அக்டோபர் 1959) கேரளாவைச் சேர்ந்த எழுத்தாளர், ஆசிரியர் மற்றும் சமூக சீர்திருத்தவாதி ஆவார்.கல்யாணி அம்மாவின் குறிப்பிடத்தக்க படைப்புகள்வியாழவத்த சுமரணங்கள்(பன்னிரண்டு வருட சுழற்சியின் நினைவுகள்) மற்றும்ஓர்மையில் நின்னும்(நினைவுகள்) ஆகியவையாகும்.கேரளாவில் பெண்களுக்காக வெளியிடப்பட்ட சாரதாமற்றும்மலையாளமாசிகா ஆகிய இரண்டு ஆரம்ப இதழ்களின் ஆசிரியர்களில் ஒருவராவார்.கல்யாணி அம்மாசுதேசாபிமானி கே.ராமகிருஷ்ண பிள்ளையின்மனைவி ஆவார். இவரின் கணவர் ராமகிருஷ்ண பிள்ளை அரசியல் எழுத்தாளர், பத்திரிகையாளர் மற்றும் ஆசிரியராவார்.  
இவர் FA முடிப்பதற்கு முன்பே திருமணம் செய்துகொண்டார் (தற்போதைய முன் பல்கலைக்கழகம் அல்லது தரம் 11 மற்றும் 12 க்கு சமம்).இவரது கணவர் தனது கல்வியை முடிக்க ஊக்குவித்தார் மற்றும் ராமகிருஷ்ண பிள்ளைக்கு திருமணத்திற்கு பிறகு இவர் உயர் கல்வியைத் தொடர்ந்தார்.
# பி. கல்யாணி அம்மா

## தனிப்பட்ட வாழ்க்கை

கல்யாணி அம்மா அவர்களின் திருமணத்திற்கு முன்பே ராமகிருஷ்ண பிள்ளையை தெரியும்.கல்யாணி அம்மா மற்றும் ராமகிருஷ்ண பிள்ளை ஆகியோரின் ஜாதகம் (இந்து திருமணத்தில் முக்கியமானது) பொருந்தாததால் இவர்களது குடும்பத்தின் விருப்பத்திற்கு எதிராக திருமணம் நடைபெற்றது.1904 இல் திருமணம் நடந்தது. இருபதாம் நூற்றாண்டின் தொடக்கத்தில் கேரளாவில் இல்லாத நிலையில், இவர் கணவருடன் பகிர்ந்து கொண்ட வலுவான பிணைப்பில் இவரது திருமண வாழ்க்கை அசாதாரணமானது.  
திருவிதாங்கூர் அரசால் ராமகிருஷ்ண பிள்ளை வெளியேற்றப்பட்டபோது, இவர் தனது இரண்டு இளம் குழந்தைகளுடன் தனது கணவரைப் பின்தொடர்ந்தார். இவர் கற்பித்தல் வேலையை கைவிட்டு அவருடன் மலபார் சென்றார். இவர்கள் இருவரையும் மற்றொரு புகழ்பெற்ற எழுத்தாளரும், அறிவுஜீவியும், கேரளாவைச் சேர்ந்த முதல் பெண் நாடகக் கலைஞருமான தரவத் அம்மாள் அம்மா பாலகாட்டில் வளர்த்தார்.அவர் இருவருக்கும் வளர்ப்புத் தாயாகவும் செயல்பட்டார்.
# பி. கல்யாணி அம்மா

## பிற்கால வாழ்வு

ராமகிருஷ்ண பிள்ளை வெளியேற்றப்பட்ட பிறகு கல்யாணி அம்மா தனது கல்வியை சென்னையில் தொடர்ந்தார். இவர் தத்துவத்தில் பிஏ பட்டம் முடித்தார் மற்றும் ஆசிரியர் பயிற்சி வகுப்பையும் செய்தார். இவர் மலபார், கண்ணூரில் உள்ள ஒரு பள்ளியில் கற்பிக்கத் தொடங்கினார், குடும்பம் இவருடன் சென்றது. இரண்டு இதழ்களிலும் பெண்களின் கல்வி, சுகாதாரம், சமூக சீர்திருத்தம் போன்ற கட்டுரைகள் இருந்தன. கல்யாணி அம்மா பல்வேறு இதழ்களுக்கும் தொடர்ந்து பங்களிப்பவராக இருந்தார்.ஓர்மையில் நின்னும்(பழைய கால ஞாபகங்கள்),வியாழவத்த சுமரணங்கள் (பன்னிரண்டு ஆண்டுகள் ஒரு சுழற்சி நினைவுகள்),மகதிகள்(சிறந்த பெண்கள்)தாமரசரி,கர்மபலம்(ஒருவரின் நடவடிக்கையின் பலன்கள்),வீட்டிலும் புறத்தும்(உள்ளே மற்றும் வெளியே),ஆரோக்கிய சாஸ்திரம் (ஆரோக்கியத்தின்அறிவியல்),ஆரோக்கிய சாஸ்திரமும் கிரகபாரணமும்(வீட்டின் மேலாண்மை மற்றும் சுகாதார அறிவியல்) இவைகள் இவரது ஆவணப்படுத்தப்பட்ட புத்தகங்களாகும்.  
வியாழவத்த ஸ்மரணங்கள்இவரது மிகவும் பிரபலமான புத்தகம்.இது ராமகிருஷ்ண பிள்ளையுடன் இவரது வாழ்க்கையை சித்தரிக்கிறது, இது இவர் இறக்கும் வரை பன்னிரண்டு ஆண்டுகள் நீடித்தது.வியாழவத்த ஸ்மரணகலின்1998 பதிப்புகோட்டாட்சியிலுள்ளடிசி புத்தகத்தால் வெளியிடப்பட்டது, இதில் தரவத் அம்மாளு அம்மாவின் (14.12.1916) அறிமுகக் குறிப்புகள் அடங்கியுள்ளன.வனத்திற்குள் நாடுகடத்தப்பட்ட இராமனைத் தொடர்ந்து கல்யாணி அம்மாவை சீதையுடன் ஒப்பிட்டு தரவத் அம்மாள் அம்மாவின் முன்னுரை புத்தகத்தின் வரவேற்புக்கான தொனியை அமைத்தது.  
மகதிகல் கொச்சின் சமஸ்தானத்தில்ஒரு பாடப்புத்தகமாக பரிந்துரைக்கப்பட்டதாகக் கூறப்படுகிறது.இவர் பெண்களின் உடல்நலம், கல்வி, வீட்டு மேலாண்மை போன்ற பல்வேறு பாடங்களில் எழுதினார்.இருபதாம் நூற்றாண்டின் தொடக்கத்தில் கேரளாவில் சமூக மற்றும் வகுப்புவாத சீர்திருத்தங்களைக் கொண்டுவருவதில் இவர் ஆர்வம் காட்டினார்.கேரளாவில் ஒரு நாயரின் பார்வையில் தீண்டாமை மற்றும் சாதி அமைப்பு எவ்வாறு செயல்பட்டது என்பது குறித்த சில தனிப்பட்ட ஆவணங்களில் இவரது சுயசரிதை ஒன்றாகும்.
# பச்சா சரீன்

**பச்சா சரீன் சான்** (*Bacha Zareen Jan*) ( 1942கள் - 26 சூலை 2012; சில நேரங்களில் **பச்சா ஜரின் என்று** உச்சரிக்கப்படுகிறார். இவரது புனைப் பெயர் **பீபி குல்** என்பதாகும். "பஷ்தூன் கசல் இராணி" என்ற கௌரவப் பட்டத்தையும் கொண்டிருந்த ஒரு பஷ்தூ பன்மொழி பாக்கித்தான் கசல் பாடகியும், பாடலாசிரியரும், இசைக்கலைஞரும் ஆவார். பாரசீகம், ஹிந்த்கோ, பஞ்சாபி, சராய்கி, உருது முக்கியமாக பஷ்தூ மொழி உட்பட வெவ்வேறு மொழிகளில் பாடல்களைப் பாடினார். .  
இவர் 1948 இல் பாக்கித்தானின் வானொலியில் "கிலா தா கபலோ கீகி" என்ற பாடலுடன் பாக்கித்தானின் இசைத் துறையில் அறிமுகமானார். இவரது அடுத்த பாடல்கள் "ஜா பானா வளர்ஹா", "ரா ரா பந்தாய்", "ஹலகா பாலை மா நர்ஹவா" போன்ற பாடல்களையும், "அல்லா ஹோ ஷா" என்ற தலைப்பில் ஒரு சூபி பக்தி பாடலும் இருந்தது.
# பச்சா சரீன்

## வாழ்க்கையும் பின்னணியும்

சரீன் 1942 இல் கைபர் பக்துன்வா மாகாணத்தின் மர்தானில் பர் கோதி, கல்பனாயில் இசைக்கலைஞர்கள் குடும்பத்தில் பிறந்தார். இவர் பிறப்பதற்கு முன்பு, இவருடைய குடும்பம் முதலில் இந்தியாவின் கொல்கத்தாவை சேர்ந்தது. இந்தியப் பிரிப்புக்குப் பின்பு இந்தியாவிலிருந்து பாக்கித்தானின் பெசாவர் நகரைச் சென்றடைந்தனர். இவருடைய தந்தை, உஸ்தாத் அப்துர் ரகீம் கான் ஒரு இசைக்கலைஞர் ஆவார். இவர் தன் தந்தையைப் பார்த்ததில்லை என்றும் நம்பப்படுகிறது. குஷ்ட பசிர் கான் மற்றும் குலாம் பரீத் கான் போன்ற பஷ்தூ கலைஞர்களிடமிருந்து பஷ்தூ இசையையும், கசல் பாடல்களைக் கற்றுக்கொண்டார். தனது குழந்தை பருவத்தில், இவர் தனது சொந்தப் பகுதியிலும் நடுவண் நிர்வாகத்தில் பழங்குடிப் பகுதிகளிலும் பாடல்களைப் பாடினார்.
# பச்சா சரீன்

## தொழில்

சரீன் 1948 ஆம் ஆண்டில் தனது ஏழு வயதில் ஒரு வானொலி நிலையத்துடன் பஷ்தூ, பஞ்சாபி, ஹிந்த்கோ, உருது, சராய்கி, பாரசீக மொழிகளில் பாடல்களைப் பாடினார். பின்னர், இவருடைய மூத்த சகோதரி இவருக்கு பாடல்களைப் பயிற்றுவிப்பதில் குறிப்பிடத்தக்க பாத்திரத்தை வகித்தார். அனைத்திந்திய வானொலியின் இசை நிகழ்ச்சிகளுக்கும் இவர் குரல் கொடுத்தார். சில காலம், 1965 இந்திய-பாக்கித்தான் போருடன் தொடர்புடைய தேசபக்தி பாடல்களைப் பாடுவதிலும் சரீன் ஈடுபட்டிருந்தார். தனது வாழ்நாளில், இவர் பின்னர் மெஹ்ஃபில்-இ-சமா என்ற மாலை நேர கவிதைக் கூட்டங்களில் பங்கேற்று, சுஃபி பக்திப் பக்தி பாடல்களைப் பாடினார். அங்கு இவர் பஷ்தூ இசையமைப்பாளர் இரபிக் சின்வரியின் "ஆன்மீக மகள்" என்று அங்கீகரிக்கப்பட்டார். இவருடைய இசைப் பயணம் தொடங்குவதற்கு முன்பு, கைம்முரசு இணைக் கலைஞரான இவருடைய தந்தை உஸ்தாத் அப்துர் ரகீம் கான், இவரை பாக்கித்தான் ஒலிபரப்புக் கூட்டுத்தாபனத்திற்கு (பிபிசி) அறிமுகப்படுத்தினார். 1950களின் முற்பகுதியிலிருந்து 1970களின் பிற்பகுதியில் வரை, இவர் ஒரே ஒரு பன்மொழி பஷ்தூ பாடகியாக, நேரடி இசை நிகழ்ச்சிகளை நிகழ்த்தினா. மேலும், ஒரு முக்கிய கசல் பாடகியாகவும், பாக்கித்தானின் முக்கியமாக கைபர் பக்துன்க்வாவில் கிராமிய இசைப்பாடகியாகவும் ஆனார். இவர் உருது, பஷ்தூ மொழியில் 200க்கும் மேற்பட்ட பாடல்களை பீபி குல் என்ற பெயரில் எழுதினார். 1971 இந்திய-பாக்கித்தான் போரின் போது, தேசத்திற்கு ஆதரவாக இவர் தேசபக்தி பாடல்களைப் பாடினார். அதற்காக அரசுத் தலைவரும் இராணுவ சர்வாதிகாரியுமான அயூப் கான் இவருக்கு வாளையும் கைத்துப்பாக்கியையும் கொடுத்தார்.
# பச்சா சரீன்

## இறப்பு

இவர் பல உடல்நலக் கோளாறுகளால் அவதிப்பட்டு வந்தார். பின்னர் மருத்துவ மனைகளில் சிகிச்சைக்காக அனுமதிக்கப்பட்டார். 26 சூலை 2012 அன்று, சிறுநீரக செயலிழப்பால் பெசாவர் நகரில் இறந்தார்.
# மங்களம் அருவி

**மங்களம் அருவி** (Mangalam Water Falls) பெரம்பலூர் மாவட்டத்தில் கிழக்கு தொடர்ச்சி மலையின் ஒரு பகுதியான பச்சைமலை உள்ளது. துறையூரை அடுத்த பச்சைமலை கிராமத்தின் மலை அடிவாரத்தில் இந்த அருவி உள்ளது.
# மங்களம் அருவி

## அமைவிடம்

துறையூரிலிருந்து, பச்சைமலை அடிவாரத்தில் மங்களம் அருவி அமைந்துள்ளது. சற்றே கரடு முரடான பாதையில் இதற்கு செல்ல வேண்டும். திருச்சி மற்றும் பெரம்பலூர் மாவட்ட எல்லையில் இது அமைந்துள்ளது.
# மங்களம் அருவி

## பருவம்

ஆண்டின் பெரும்பகுதியில் வறண்டிருப்பினும் செப்டம்பர் - நவம்பர் மாதங்களில் பொழியும் மழையால் இந்த அருவி செழிப்புற்றுச் சுற்றுலா ஈர்ப்புப் பகுதியாக விளங்குகின்றது.
# பாத்திமா சகாரியா

**பாத்திமா சகாரியா** (*Fatima Zakaria*) இந்தியாவைச் (17 பிப்ரவரி 1936 - 6 ஏப்ரல் 2021) சேர்ந்த ஒரு பத்திரிகையாளர் ஆவார். *மும்பை டைம்சு பத்திரிகையின்* ஆசிரியராகவும் பின்னர் *தி டைம்சு ஆஃப் இந்தியாவின்* பத்திரிகையின் ஞாயிறு கிழமை பதிப்பின் ஆசிரியராகவும் இவர் இருந்தார். தாச்சு உணவு விடுதிகள் குழுமம் வெளியிடும் தாச்சு பத்திரிகையின் ஆசிரியராகவும் பணியாற்றினார்.
# பாத்திமா சகாரியா

## தொழில்

1958 ஆம் ஆண்டு பாத்திமா மும்பையில் குழந்தை பராமரிப்பு நிறுவனம் மற்றும் பெண்கள் தொழில்துறை இல்லம் ஒன்றை நிறுவினார். இந்நிறுவனம் 500 எண்ணிக்கைக்கும் மேற்பட்ட பிற்படுத்தப்பட்ட குழந்தைகளின் கல்வி மற்றும் சுகாதாரத் தேவைகளை பூர்த்தி செய்தது.  
1963 ஆம் ஆண்டு பாத்திமா சகாரியா இந்தியாவில் வெளியிடப்பட்டு வந்த இல்லசுட்ரேட்டடு வீக்லி ஆஃப் இந்தியா என்ற வாரப் பத்திரிகையில் குழந்தைகள் பிரிவு கட்டுரையாளராக பத்திரிகைத் துறையில் தனது வாழ்க்கையைத் தொடங்கினார். மற்றும் பத்திரிகையாளர் குசுவந்த் சிங்கின் உதவி ஆசிரியராக இவர் பணியாற்றினார். 1970 ஆம் ஆண்டு டைம்சு ஆஃப் இந்தியா பத்திரிகையில் சேர்ந்தார் அதன் ஞாயிறு நாளிதழின் பதிப்பாசிரியராக உயர்ந்தார். ஓர் பத்திரிகை ஆசிரியராக, இந்திரா காந்தி, மார்கரெட் தாட்சர், யே.ஆர்டி டாடா, செயபிரகாசு நாராயண் மற்றும் அப்போதைய பிரதமர் மொரார்சி தேசாய், சரண் சிங் போன்ற முக்கிய பிரமுகர்களை பாத்திமா பேட்டி கண்டார்.  
ஔரங்காபாத்தில் உள்ள மவுலானா ஆசாத் கலை மற்றும் அறிவியல் கல்லூரி வளாகத்தில், தாச்சு ரெசிடென்சி என்ற முதல் தர ஐந்து நட்சத்திர உணவு விடுதியை நிறுவுவதற்காக பாத்திமா தாச்சு குழும உணவு விடுதியில் சேர்ந்தார். இக்குழுமத்தின் *தாச்சு* காபி டேபிள் இதழின் ஆசிரியரானார். இவரது அலுவலகம் மும்பையில் உள்ள தாச்சுமகால் உணவு விடுதியில் இருந்தது. அதன் பிறகு பாத்திமா ஒரு பிரித்தானிய பல்கலைக்கழகத்துடன் கூட்டாக இணைந்து ஒரு உணவுவிடுதி மேலாண்மை படிப்பை அறிமுகப்படுத்தினார். ஔவுரங்காபாத் உணவுவிடுதி மேலாண்மை நிறுவனத்தின் ஆட்சிக் குழுவில் உறுப்பினராகவும் இருந்தார். மௌலானா ஆசாத் கல்விச் சங்கத்தின் தலைவராகவும், மௌலான ஆசாத் கல்வி அறக்கட்டளையின் தலைவராகவும் பாத்திமா இருந்தார்.  
பத்மசிறீ விருது பாத்திமா சகாரியாவுக்கு 2006 ஆம் ஆண்டில் இந்திய அரசால் வழங்கப்பட்டது. கல்வித் துறையில் தான் மேற்கொண்ட விரிவான பணிகளுக்காக சனாதிபதி அப்துல் கலாம் அவர்களிடமிருந்து பாத்திமா விருது பெற்றார்.
# பாத்திமா சகாரியா

## தனிப்பட்ட வாழ்க்கை

இந்திய அரசியல்வாதியும் இசுலாமிய மத போதகராகவும் இருந்த ரஃபிக் சகாரியாவின் இரண்டாவது மனைவியாக பாத்திமா சகாரியா வாழ்ந்தார். இவர் 2 குழந்தைகளுக்கு மாற்றாந்தாயாக இருந்தார். மூத்தவர், தசுனீம் சகாரியா மேத்தா ஒரு கலை வரலாற்றாசிரியர் மற்றும் எழுத்தாளராக மும்பையில் வசிக்கிறார். இரண்டாமவர் மன்சூர் சகாரியா. முன்னாள் சிலிக்கான் பள்ளத்தாக்கு தொழிலதிபரான இவர் ஒரு செல்வ மேலாண்மை நிறுவனத்தில் பங்குதாரராக இருந்தார். பாத்திமாவின் மூத்த உயிரியல் மகன் அர்சத்து சகாரியா எட்ச்சு என்ற நிதி நிறுவனத்தை நடத்துகிறார். இளைய உயிரியல் மகன் ஃபரீத் சகாரியா *நியூசு வீக் பத்திரிகையின்* ஆசிரியராகவும் சி.என்.என். *தொலைக்காட்சியில் ஒரு* தொகுப்பாளராகவும் இருந்தார்.  
பாத்திமா 6 ஏப்ரல் 2021 அன்று ஔரங்காபாத்தில் உள்ள கமால்நாயன் பசாச்சு மருத்துவமனையில் கோவிட்-19 தொற்று நோய் காரணமாக இறந்தார்.
# சிறீமதி லால்

**சிறீமதி பிரியதர்ஷினி லால்** (1959-2019) ஒரு இந்திய கலைஞர், கவிஞர், எழுத்தாளர், கலை விமர்சகர், கலை அங்கீகரிப்பாளர் மற்றும் கண்காணிப்பாளர் ஆவார். இவர் சர்வதேச அளவில் இருபதுக்கும் மேற்பட்ட கண்காட்சிகளை நடத்தினார்.  
இவர் மூன்று கவிதை புத்தகங்களை எழுதியவர்: *வின்டோ* (எழுத்தாளர்கள் பட்டறை, 1986), *சிக்ஸ் பொயம்ஸ் (ஆறு கவிதைகள்)* (லண்டன், 1997) மற்றும் *தி வாரியர்ஸ்: ஐ கெரியரி*, ஆங்கிலம் மற்றும் இத்தாலிய மொழிகளில் வெளியிடப்பட்டது (லண்டன், 2006). ஸ்ரீமதி லால் எஃப் என். சோசா *மற்றும் இந்தியாவில் கலாச்சாரம், சமூகம் மற்றும் மேம்பாட்டுக்கான இந்தியாவின்* சமகால கலை இயக்கம் பற்றியும் எழுதினார் (2009). இவரது தந்தை புருஷோத்தம லாலுக்கு அர்ப்பணிக்கப்பட்ட இந்தோ-ஆங்கிலேய எழுத்தாளர்களின் தொகுப்பை *ஃபிளவர்ஸ் ஃபார் மை ஃபாதர்: டிரிபியூட் டு பி. லால்* என்ற பெயரில் இவர் வெளியிட்டார். (2011).
# சிறீமதி லால்

## ஆரம்பகால வாழ்க்கை மற்றும் கல்வி

சிறீமதி லால் கொல்கத்தாவில் பிறந்தார். இவர் எழுத்தாளர்கள் பட்டறை நிறுவனர் மற்றும் புகழ்பெற்ற கவிஞரும் மகாபாரதத்தை மொழிபெயர்த்தவருமான புருசோத்தம லால் மற்றும் அவரது மனைவி சியாமாசிறீ தேவி ஆகியோருக்கு மகளாகப் பிறந்தார். இவருடைய அண்ணன் ஆனந்த லால் ஆவார்.  
இவர் லோரெட்டோ ஹவுஸில் படித்தார். கொல்கத்தா, பிரசிடென்சி பல்கலைக்கழகத்தில் ஆங்கில இலக்கியத்தில் இளங்கலை பட்டப்படிப்பில் தங்கப் பதக்கம் வென்றவர் ஆவார். இங்கு இவர் இஷான் அறிஞராகவும் இருந்தார். மேற்கத்திய மேரிலாந்து கல்லூரியில் ( மெக்டேனியல் கல்லூரி என மறுபெயரிடப்பட்டது) 'தி பிலிம் விஷன் ஆஃப் சத்யஜித் ரே' என்ற தலைப்பில் அவரது லிபரல் ஆர்ட்ஸ் *பிலிம் படத்திற்கான இவரது ஆய்வுக் கட்டுரை நியூயார்க் பல்கலைக்கழகத்தின் திரைப்பட ஆய்வின் தலைவர் மற்றும் பேராசிரியர் வில்லியம் சிபோல்லாவால் உயர் முதல் நிலை மற்றும் மேக்னா கம் லாட்* நிலை வழங்கப்பட்டது.
# சிறீமதி லால்

## தொழில்

சத்யஜித் ரே மற்றும் விக்ரம் சேத் உட்பட பல்வேறு வங்காள கலாச்சார பிரமுகர்களுடன் லால் ஊடக நேர்காணல்களை நடத்தினார்.  
இவர் இந்திய சமகாலக் கலையின் அங்கீகாரமாகவும் மற்றும் தகவலளிப்பில் ஒரு உறுதியாளராகவும் இருந்தார். ஒரு கலைஞராக, லால் தனக்கென ஒரு தனிப்பட்ட பாணியை உருவாக்கினார். இது அவரது படைப்பு எழுத்துக்கள் மற்றும் கவிதைகளை இவரது கலையுடன் இணைத்தது. தாகூர், கலீல் ஜிப்ரான், பிளேக், டான்டே கேப்ரியல் ரோசெட்டி மற்றும் சுருள்- படச்சித்திர ஓவியர்கள் மற்றும் இந்தியாவின் பழங்குடி நாட்டுப்புற கலைஞர்கள் ஆகியோர் இவருக்கு உத்வேகம் அளித்தவர்களில் முக்கியமானோர் எனலாம்.  
இந்திய உள்நாட்டு கலை, கைவினை மற்றும் வடிவமைப்பு பற்றிய விரிவான காட்சி மற்றும் உரை ஆவணங்களில் லால் ஈடுபட்டிருந்தார். இவர் *வங்காளத்தின் ஆசிரமங்களில்* கலை மற்றும் கைவினை கற்பித்தார். கையெழுத்துக் கலை நிபுணராக, வடிவமைப்பாளராக, எழுத்தாளர் மற்றும் கெவ்லியன் சியோவின் *டிராகன்கள்* உட்பட கவிதை மற்றும் புனைகதை புத்தகங்களை விளக்கியவராக பல்வேறு பங்களிப்புகளைச் செய்தார்; *தி சாஃப்ரான் கேட்*, *மேஜிக் மேங்கோ ட்ரீ*, *மகாபாரதம்* மற்றும் அவரது தந்தை *பி.லால் எழுதிய மூன்று புதிர்கள்;* *தி விண்டோ* மற்றும் *தி வாரியர்ஸ்* மற்றும் பல வெளியீடுகள் இவரால் வெளியிடப்பட்டவை ஆகும்
# இறுதி கணக்குகள்

**இறுதி கணக்குகள்** ஒரு வணிகத்தின் இலாபத்தன்மை மற்றும் அவர்களின் நிதி நிலை பற்றிய செய்தியையும் மற்றும் கருத்தையும் அதன் நிர்வாகம், உரிமையாளர்கள் மற்றும் பிற ஆர்வமுள்ள முதலீட்டாளர்தரப் பிணர் அரசு அதிகாரிகள் மற்றும் வருமான வரித்துரையினர்க்கும் வழங்குகிறது. அனைத்து வணிக பரிவர்த்தனைகளும் முதலில் ஒரு பத்திரிக்கையில் பதிவு செய்யப்படுகின்றன. பின்னர் அவை ஒரு பேரேடுக்கு மாற்றப்பட்டு சமப்படுத்தப்படுகின்றன. இந்த இறுதி உயரங்கள் கணக்கு காலத்தின் இறுதியில் தயாரிக்கப்படுகின்றன. இறுதி கணக்கியலைத் தயாரிப்பது கணக்கியல் சுழற்சியின் இறுதி கட்டமாகும். இது வணிகத்தின் நிதி நிலையை தீர்மானிக்கிறது. இதன் கீழ், ஒரு வர்த்தகக் கணக்கு, இலாப நட்டக் கணக்கு மற்றும் இருப்புநிலைக் கணக்கை உருவாக்குவது கட்டாயமாகும்.
# பெண்களின் சர்வதேச கூட்டணி

**பெண்களின் சர்வதேச கூட்டணி** (*International Alliance of Women*) என்பது ஒரு சர்வதேச அரசு சாரா அமைப்பாகும். இது பெண்களின் உரிமைகளையும் பாலின சமத்துவத்தையும் ஊக்குவிப்பதற்காக செயல்படுகிறது. மேலும் இது வரலாற்று ரீதியாக பெண்களின் வாக்குரிமைக்காக பிரச்சாரம் செய்த முக்கிய சர்வதேச அமைப்பாகும். 20ஆம் நூற்றாண்டின் நடுப்பகுதியிலிருந்து இந்த அமைப்பு வளரும் நாடுகளில் அதிக கவனம் செலுத்தியது.  
பெண்களின் சர்வதேச கூட்டணி என்பது வரலாற்று ரீதியாக தாராளவாத பெண்கள் இயக்கத்தின் மிக முக்கியமான சர்வதேச அமைப்பாகும். கூட்டணியின் அடிப்படை கொள்கை என்னவென்றால், மனித உரிமைகளின் முழு மற்றும் சமமான இன்பம் அனைத்து சிறுமிகளுக்கும் பெண்களுக்கும் காரணமாக உள்ளது. இது அதன் துறையில் உள்ள மிகப் பழமையான, மிகப்பெரிய, மிகவும் செல்வாக்கு மிக்க அமைப்புகளில் ஒன்றாகும். இந்த அமைப்பு 1904ஆம் ஆண்டில் பெர்லினில், ஜெர்மனியின் **சர்வதேச பெண் வாக்குரிமை கூட்டணியாக** நிறுவப்பட்டது. கேரி சாப்மேன் கேட், மில்லிசென்ட் பாசெட், சூசன் பிரவுன் அந்தோனி பி. அந்தோனி மற்றும் உலகெங்கிலும் உள்ள முன்னணி பெண்ணியவாதிகளால் பெண்களின் வாக்குரிமைக்காக பிரச்சாரம் செய்யப்பட்டது. சர்வதேச பெண் வாக்குரிமை கூட்டணியின் தலைமையகம் இலண்டனில் இருந்தது. அது சிறந்த சர்வதேச பெண்கள் வாக்குரிமை அமைப்பாகும். அதன் முக்கியத்துவம் பின்னர் ஒரு பரந்த மனித உரிமை மையத்திற்கு மாறியுள்ளது. இன்று அது பல நூறு ஆயிரம் உறுப்பினர்களைக் கொண்ட உலகெங்கிலும் உள்ள 50க்கும் மேற்பட்ட நிறுவனங்களை பிரதிநிதித்துவப்படுத்துகிறது. மேலும் ஜெனீவாவில் அதன் இடத்தைக் கொண்டுள்ளது.
# பெண்களின் சர்வதேச கூட்டணி

## பின்னணி

1926 முதல், இந்த அமைப்பு உலக நாடுகள் சங்கத்துடன் வலுவான உறவுகளைக் கொண்டிருந்தது. 1947 முதல், ஐக்கிய நாடுகள் பொருளாதார மற்றும் சமூக சபைக்கு பெண்களின் சர்வதேச கூட்டணி பொது ஆலோசனை நிலையை பெற்றுள்ளது, ஐ.நா.வால் அரசு சாரா நிறுவனத்திற்கு வழங்கப்படும் மிக உயர்ந்த அந்தஸ்தாகும். இது இந்த அந்தஸ்து வழங்கப்படும் நான்காவது அமைப்பாகும். ஐரோப்பிய ஒன்றியத்துடன் பெண்களின் சர்வதேச கூட்டணி பங்கேற்பு அந்தஸ்தையும் கொண்டுள்ளது. இது நியூயார்க்கிலுள்ள ஐக்கிய நாடுகள் தலைமையகம், ஜெனீவாவிலுள்ள ஐக்கிய நாடுகள் தலைமையகம் , வியன்னா, ஐ<nowiki/>க்கிய நாடுகள் தலைமையகம், பாரிஸின் யுனெஸ்கோ, அலுவலகம், உரோமில் உணவு மற்றும் வேளாண்மை அமைப்பு, ஸ்திராஸ்பூர்க்கிலுள்ள ஐரோப்பிய ஒன்றியம் ஆகியவற்றின் பிரதிநிதிகளைக் கொண்டுள்ளது. இது கெய்ரோவில் உள்ள அரபு லீக் மற்றும் ரியாத்தில் உள்ள வளைகுடா நாடுகள் ஒன்றியத்திலும் பிரதிநிதிகளையும் கொண்டுள்ளது. மேலும் பிரசெல்சிலுள்ள ஐரோப்பிய பெண்கள் லாபியின் செல்வாக்கு மிக்க உறுப்பு அமைப்பாகவும் உள்ளது.  
பெண்களின் சர்வதேச கூட்டணியின் அதிகாரப்பூர்வ ஆங்கிலம், பிரஞ்சு ஆகியவை உள்ளன. பெண்களின் சர்வதேச கூட்டணி, 19 ஆம் நூற்றாண்டிலிருந்து அமெரிக்காவில் முக்கிய தாராளவாத பெண்கள் உரிமை இயக்கத்துடன் தொடர்புடைய நிறமான தங்கத்தை அதன் நிறமாக ஏற்றுக்கொண்டுள்ளது.
# பெண்களின் சர்வதேச கூட்டணி

## வரலாறு

சர்வதேச பெண்களின் கூட்டணி, (முன்பு சர்வதேச பெண்கள் வாக்குரிமை கூட்டணி), வரலாற்று ரீதியாக "முதலாளித்துவ" அல்லது தாராளவாத பெண்கள் இயக்கத்தின் மிக முக்கியமான சர்வதேச அமைப்பாகும். பெண்களின் வாக்குரிமையை ஆதரிக்க சர்வதேச பெண்கள் ஒன்றியத்தின் தயக்கத்தால் விரக்தியடைந்த வாக்காளர்களால் இந்த அமைப்பை நிறுவுவதற்கான முடிவு 1902 இல் வாசிங்டனில் எடுக்கப்பட்டது. 1904 இல் பெர்லினில் நடந்த 2 வது மாநாட்டின் போது கூட்டணி முறையாக சர்வதேச பெண்கள் வாக்குரிமை கூட்டணி (IWSA) என உருவாக்கப்பட்டது. மேலும் அதன் வரலாற்றின் பெரும்பகுதிக்கு இலண்டனில் தலைமையிடமாக இருந்தது. இதன் நிறுவனர்களில் கேரி சாப்மேன் கேட், மில்லிசென்ட் பாசெட், ஹெலேன் லாங்கே, சூசன் பிரவுன் அந்தோனி, அனிதா ஆக்ஸ்பர்க், ரேச்சல் பாஸ்டர் அவேரி, மற்றும் கோதே ஷிர்மேக்கர் ஆகியோர் அடங்குவர்.
# பெண்களின் அதிகாரம்

**பெண்களின் அதிகாரம்** (*Girl power*) என்பது பெண்களின் அதிகாரம், சுதந்திரம், நம்பிக்கை மற்றும் வலிமையை ஊக்குவிக்கும் மற்றும் கொண்டாடும் ஒரு முழக்கமாகும். அமெரிக்க பங்க் இசைக்குழுவான பிகினி கில் என்ற இசைக்குழு இதனை கண்டுபிடித்தது. அவர்கள் *பிகினி கில் #2: கேர்ள் பவர்* என்ற சிறு வெளியீட்டை 1991 இல் வெளியிட்டனர். இது 1990களின் நடுப்பகுதியில் ஸ்பைஸ் கேர்ள்ஸ் என்ற பிரிட்டிசு பெண் குழுவால் பிரதான அரங்கில் பிரபலப்படுத்தப்பட்டது.
# பெண்களின் அதிகாரம்

## ஆரம்ப பயன்பாடும் தோற்றமும்

"பெண்களில் அதிகாரம்" என்ற பெயர் பொறித்த ஆடையணிந்த பெண்கள்]]
1990 ஆம் ஆண்டில், அமெரிக்க பங்க் இசைக்குழு பிகினி கில் தங்களின் சொந்த சுய-பெயரிடப்பட்ட பெண்ணிய வெளியீட்டை உருவாக்கத் தொடங்கியது. முதல் இதழில் "ஒரு வண்ணம் மற்றும் செயல்பாட்டு புத்தகம்" *(A color and activity book)* என்ற பெயரில் இருந்தது. ஒரு வருடம் கழித்து இசைக்குழு அவர்களின் *பிகினி கில்* வெளியீட்டின் இரண்டாவது இதழை வெளியிட்டது, இப்போது அது *கேர்ள் பவர்* என்ற புதிய வாக்கியத்துடன் வந்தது. இசைக்குழுவின் முன்னணி பாடகி கேத்லீன் ஹன்னா, கருப்பர்களைன் அதிகாரம் முழக்கத்தால் ஈர்க்கப்பட்டதாக கூறினார். இந்த வார்த்தை 90களின் முற்பகுதியிலும், பங்க் கலாச்சாரத்திலும் பிரபலமானது. "பிகினி கில் தங்களின் இசைக்கு உள்ளேயும் வெளியேயும் இளம் பெண்களுக்கான நிகழ்ச்சி நிரலை வெளிப்படுத்தியது. இசைக்குழு அந்த யோசனைகளை நடைமுறைப்படுத்தியது. பிகினி கில் அந்த வகையின் சில தரங்களை எதிர்கொள்வதற்காக மறைமுகமாக ஒரு நற்பெயரைப் பெற்றது. உதாரணமாக, மேடையின் ஓரத்தில் சத்தமிடுவதற்கு மக்களை கேட்டுக்கொள்வது, அதனால் பெண்கள் முன்னால் இருந்து வெளியே தள்ளப்பட மாட்டார்கள், மேலும் பெண்களிடம் ஒலிவாங்கியை கொடுத்து பாலியல் துன்புறுத்தல் பற்றி பேச அழைக்கிறார்கள்."  
வெல்ஷ் இசைக்குழு ஹெலன் லவ், அவர்களின் 1992 பாடலான "பார்முலா ஒன் ரேசிங் கேர்ள்ஸ்", பாப்-பங்க் இரட்டை ஷாம்பு, ஆகியவற்றின் சேர்ந்திசையில் வெளிப்படுத்தியது. 1995 இல் "பெண்களின் அதிகாரம்" என்ற தலைப்பில் ஒரு இசைத் தொகுப்பையும் வெளியிட்டது .
# பெண்களின் அதிகாரம்

## ஸ்பைஸ் கேர்ள்ஸ் இசைக்குழு

பிரித்தானிய பாப் குயின்டெட் ஸ்பைஸ் கேர்ள்ஸ் 1990 களின் நடுப்பகுதியில் மந்திரத்தை முக்கிய நனவில் கொண்டு வந்தது. ஸ்பைஸ் கேர்ள்ஸின் "பெண்களின் அதிகாரம்" பதிப்பு பெண்களிடையே வலுவான மற்றும் விசுவாசமான நட்பின் முக்கியத்துவத்தை மையமாகக் கொண்டது, அதிகாரம் பற்றிய செய்தியுடன் சிறுமிகள், இளம்பெண்கள் , வயது வந்த பெண்களை ஈர்த்தது. *பில்போர்டு* பத்திரிகையின் படி, அவர்கள் உண்மையான, போட்டியற்ற பெண் நட்பை வெளிப்படுத்தி, பாடினர்: "நீங்கள் என் காதலனை விரும்பினால், நீங்கள் என் நண்பர்களுடன் பழக வேண்டும். அதை என்றென்றும் நிலைத்திருக்கச் செய்யுங்கள்; நட்பு முடிவதில்லை. " ஊடகக் கோட்பாட்டாளர் கேத்லீன் ரோவ் கார்லின் தனது "அலறல், பிரபலமான கலாச்சாரம் மற்றும் மூன்றாம் அலை பெண்ணியம்: நான் என் தாய் அல்ல" மற்றும் ஐரீன் கர்ராஸ் "மூன்றாம் அலையின் இறுதி பெண்: பஃபி தி வாம்பயர் ஸ்லேயர்" என்ற கட்டுரையில் மூன்றாம் அலை பெண்ணியத்துடன் இணைப்பை பரிந்துரைக்கின்றனர்.
# முலை வரி

**முலை வரி** அல்லது **மார்பக வரி** (*Breast Tax*) (மலையாளம்; തലക്കരം, முலைக்காரம் அல்லது முலை-காரம்) என்பது திருவிதாங்கூர் இராச்சியத்தில் (இன்றைய இந்தியாவின் கேரள மாநிலம்) இதர பிற்படுத்தப்பட்ட வகுப்பினரும், தலித் இந்துக்கள் பொதுவாக தங்கள் மார்பகங்களை மறைக்கும் விதமாக ஆடை அணிய விரும்பும் பெண்களுக்கு 1924 வரை விதிக்கப்பட்ட வரியாகும். இதர பிற்படுத்தப்பட்ட பெண்களுக்கும் தலித் பெண்களுக்கும் மார்பகங்கள் வளரத் தொடங்கும்போது அரசாங்கத்திற்கு முலை வரியைச் செலுத்த வேண்டும் என்று நிர்பந்திக்கப்பட்டனர். இதர பிற்படுத்தப்பட்ட ஆண்கள் தலை-காரம் என்று அழைக்கப்படும் இதேபோன்ற ஒரு வரியை தங்கள் தலைப்பாகைக்காக செலுத்த வேண்டும். திருவிதாங்கூரில் வரி வசூலிப்பவர்கள் ஒவ்வொரு வீட்டிற்கும் சென்று, பூப்பு எய்திய தலித் பெண்களிடமிருந்து முலை வரியை வசூலிப்பார்கள். பெண்ணின் மார்பகங்களின் அளவைப் பொறுத்து வரி வசூலிப்பவர்களால் வரி அளவு மதிப்பிடப்பட்டது.  
இதர பிற்படுத்தப்பட்ட பெண்களும் தலித் பெண்களும் தங்கள் மார்பகங்களை மறைக்காமல் இருப்பது திருவிதாங்கூரின் நீண்டகால பாரம்பரியமாக இருந்தது. மேலும், இது ஒரு உயர் சாதி நபருக்கு மரியாதை அளிப்பதற்கான அறிகுறியாகும். இது இந்திய சாதி அமைப்பின் ஒரு பகுதியாகக் கருதப்பட்டது. கிறிஸ்தவ மறைபணியாளர்களின் செல்வாக்கின் விளைவாக இந்த நடைமுறை கேள்விக்குட்படுத்தப்பட்டது.
# முலை வரி

## பின்னணி

திருவிதாங்கூர் இராச்சியம் அதன் கடுமையான மற்றும் அடக்குமுறை சாதி அமைப்பிற்கு பெயர் பெற்றது. இதனைக் கருத்தில் கொண்ட விவேகானந்தர் திருவிதாங்கூரை "பைத்தியக்கார விடுதி" என்று அழைத்தார்.. திருவிதாங்கூர் அரசால் தலித் இந்துப் பெண்களுக்கு முலை வரி விதிக்கப்பட்டது. அவர்கள் தங்கள் மார்பகங்களை மறைக்க விரும்பினால் அவர்கள் மார்பகங்களின் அளவிற்கு ஏற்ப வரி செலுத்த வேண்டும். உதாரணமாக, நம்பூதிரி பிராமணர்களுக்கு முன்னால் அல்லது கோவில்களுக்குள் நுழையும்போது நாயர் சமூகப் பெண்கள் தங்கள் மார்பகங்களை மறைக்க அனுமதிக்கப்படவில்லை. பிராமணர்கள் தெய்வங்களின் உருவங்களுக்கு மட்டுமே தங்கள் மார்பகங்களை காட்டினர். நாடார்கள், ஈழவர்கள் மற்றும் தீண்டத்தகாத சாதிகள் போன்ற இன்னும் கீழ் சாதியினரின் பெண்கள் தங்கள் மார்பகங்களை மறைக்க அனுமதிக்கப்படவில்லை. 19 ஆம் நூற்றாண்டில் கிறிஸ்தவம் பரவியதால், கிறிஸ்தவர்களாக மாறிய நாடார் பெண்கள் தங்கள் மேல் உடலை மறைக்கத் தொடங்கினர். படிப்படியாக இந்து நாடார் பெண்கள் கூட இந்த நடைமுறையை ஏற்றுக்கொண்டனர். தோள் சீலைப் போராட்டம் எனப்படும் தொடர் போராட்டங்களுக்குப் பிறகு, நாடார் பெண்களுக்கு 1859இல் மார்பகங்களை மறைக்கும் உரிமை வழங்கப்பட்டது.  
திருவிதாங்கூர் இராச்சியத்தில் ஒருவரின் மார்பகத்தை மறைக்காமல் இருப்பது கீழ் சாதியினர் முன்னேறிய வகுப்பினருக்கு மரியாதை செய்வதின் அடையாளமாக மதிக்கப்பட்டதாக பல வரலாற்று ஆசிரியர்கள் ஆவணப்படுத்தியுள்ளனர்.
# முலை வரி

## நங்கேலி குறித்த செவிவழிக்கதை

கிராமப்புற செவிவழிக் கதைகளின்படி நங்கேலி 19ஆம் நூற்றாண்டின் முற்பகுதியில் இந்திய துணைக்கண்டத்தின், திருவிதாங்கூர் இராச்சியத்தில் சேர்த்தலை என்ற இடத்தில் வாழ்ந்த ஒரு பெண் ஆவார். இவர் சாதி அடிப்படையிலான முலை வரிக்கு எதிர்ப்பு தெரிவிக்கும் வகையில் தனது மார்பகங்களை வெட்டிக் கொண்டார்.கதையின்படி, அவர் மார்பகங்களை வெட்டி அவற்றை வாழை இலையில் கட்டி வரி வசூலிப்பவருக்கு வழங்கினார். பின்னர் குருதி இழப்பால் இறந்தார். நங்கேலியின் மரணத்தைத் தொடர்ந்து, மக்கள் இயக்கங்கள் தொடங்கப்பட்டது. விரைவில் அவர் வாழ்ந்த இடம் *முலச்சிபறம்பு* ( முலைச்சி இடம் என்று பொருள்) என அழைக்கப்பட்டது. அனைத்து கீழ் சாதியினருக்கும் விதிக்கப்பட்ட ஒடுக்குமுறை வரிக்கும், ஆட்சிக்கும் எதிராக நங்கேலி எதிர்ப்பு தெரிவித்ததாக அவர் நம்புகிறார். இது காலப்போக்கில் பெண்களின் கௌரவத்தை காப்பாற்றுவதற்காக ஒரு வித்தியாசமான ஆணாதிக்கத்துகு எதிரான போராட்டமாக தொடர்ந்தது.
# அமிர்தா பிரகாஷ்

**அமிரிதா பிரகாஷ்** (*Amrita Prakash*) ஓர் இந்திய திரைப்பட நடிகையும், வடிவழகியும் ஆவார். இவர் நான்கு வயதாக இருந்தபோது தனது நடிப்புத் தொழிலைத் தொடங்கினார். மேலும் பாலிவுட், மலையாளத் திரைப்படங்களில் நடித்தார். அதன் பிறகு, இவர் எண்ணற்ற பாலிவுட் திரைப்படங்கள், தொலைக்காட்சி நாடகங்கள், தொலைக்காட்சி உண்மைநிலை நிகழ்ச்சி, புனைகதை நிகழ்ச்சிகளில் காணப்படுகிறார். இவர் கடைசியாக சோனி தொலைக்காட்சியின் *பாட்டியாலா பேப்ஸ்* என்ற புகழ்பெற்ற நிகழ்ச்சியில் ஈஷா என்ற வேடத்தில் நடித்தார்.
# அமிர்தா பிரகாஷ்

## ஆரம்ப வாழ்க்கை

அமிர்தா மும்பை பல்கலைக்கழகத்தில் வணிகவியல், வணிக நிர்வாகம் ஆகியவற்றில் முதுகலைப் பட்டம் பெற்றுள்ளார்.
# அமிர்தா பிரகாஷ்

## விளம்பரத் தொழில்

தனது நான்கு வயதிலேயே விளம்பரஙகளுடன் தனது வாழ்க்கையைத் தொடங்கினார். இவரது முதல் விளம்பரம் கேரளாவில் உள்ள ஒரு உள்ளூர் காலணி நிறுவனத்திற்காக இருந்தது. அதன்பிறகு, இவரது குழந்தை பருவத்தில் ரசனா, ரஃபிள்ஸ் லேஸ், குளுக்கோன்-டி, டாபர் போன்ற முக்கிய பொருட்களுக்காக 50க்கும் மேற்பட்ட விளம்பரங்களை செய்தார். இவர் இரண்டு வருடங்களுக்கு மேலாக லைப்பாய் சோப்பின் முகமாக இருந்தார். சமீபத்தில் இவர் சன்சில்க், கிட்ஸ் பதப்படுத்தப்பட்ட உணவுகள் போன்றவற்றின் விளம்பரங்களில் காணப்படுகிறார்.
# அமிர்தா பிரகாஷ்

## தொலைக்காட்சி

தொலைக்காட்சியில் இவரது வேலை 9 வயதில் நடிகை கௌதமி காட்கிலின் மருமகளாக நடித்த ஒரு நாடக நிகழ்ச்சியுடன் தொடங்கியது. ஸ்டார் பிளஸின் இயங்குபட நிகழ்ச்சியான *பாக்ஸ் கிட்ஸை* தொகுத்து வழங்க ஒரு வாய்ப்பைப் பெற்றார். சுமார் 5 ஆண்டுகளாக, மிஸ் இந்தியா என்ற இவரது கதாபாத்திரம் குறிப்பாக குழந்தைகளிடையே மிகவும் பிரபலமானது.  
2001 ஆம் ஆண்டில் அனுபவ் சின்ஹாவின் *தும் பின்* என்ற படத்தில் தனது முதல் பட வாய்ப்பைப் பெற்று புகழைடைந்தார். இதில் இவர் மில்லி என்ற முக்கியப் பாத்திரத்தில் நடித்திருந்தார். பின்னர், *தும் பின்* கதையின் தொலைக்காட்சித் தொடரிலும் தொடர்ந்தார். இவருக்கு 14 வயதாக இருந்தபோது, *கியா மஸ்தி கியா தூம்* என்ற தலைப்பில் ஒளிபரப்பப்பட்ட இந்தியாவின் முதல் உண்மைநிலை நிகழ்ச்சிக்கு இவர் தேர்ந்தெடுக்கப்பட்டார். இவர் பாலிவுட் நடிகை சோனாலி பேந்திரேவுடன் இணைந்து இரண்டு வருடங்கள் நடித்தார்.  
ஜீ தொலைக்காட்சியில் ஒளிபரப்பான *ஹர் கர் குச் கெஹ்தா ஹாய்* என்ற நாடகத்தில் முக்கிய கதாநாயகிகளில் ஒருவராக நடித்தார். இது இவரது கடைசி தொலைக்காட்சி நாடகமாகும்.
# அமிர்தா பிரகாஷ்

## திரைப்படங்கள்

2004 ஆம் ஆண்டில், கமல் இயக்கிய *மஞ்சுபோலோரு பெண்குட்டி* என்ற மலையாளத் திரைப்படத்தில் தோன்றினார். கேரளாவில் 16 வயது பள்ளி மாணவியை பாலியல் துன்புறுத்தல் செய்யும் மாற்றாந் தந்தையை மையமாக வைத்து இந்த கதை அமைக்கப்பட்டுள்ளது. இந்தப் படம் கன்னடம் , தெலுங்கில் மொழி மாற்றம் செய்யப்பட்டு மீண்டும் வெளியிடப்பட்டது. அமிர்தா சிறந்த நடிகைக்கான தேசிய விருதுகளுக்கு மாநிலத்தால் பரிந்துரைக்கப்பட்டார்.  
ராஜ்ஸ்ரீ பிலிம்ஸ் தயாரிப்பில் சூரஜ் பர்ஜத்யாவின் விவாஹ் என்ற படத்தில் சோட்டி என்ற கதாபாத்திரத்தில் நடித்தார். இப்படத்தில் இவரது நடிப்பு விமர்சகர்களால் பெரிதும் பாராட்டப்பட்டது. அமிர்தா மீண்டும் மீண்டும் மேற்கோள் காட்டுகிறார்- "விவாஹ் என் வாழ்க்கையின் மிகப்பெரிய மைல்கற்களில் மற்றும் திருப்புமுனைகளில் ஒன்றாகும். திரைப்படத்திலும் அதற்குப் பிறகும் அவர் எனக்கு ஆசிரியராகவும் வழிகாட்டியாகவும் இருந்ததற்கும் இந்தியாவின் ஒவ்வொரு நகரத்தின் வரைபடத்திலும் என்னை அழைத்துச் சென்றததற்கும் நான் அவருக்கு (சூரஜ் பர்ஜத்யா ) போதுமான நன்றியுள்ளவளாக இருக்க முடியாது."
# சாயா தேவி

**சாயா தேவி** (*Chhaya Devi*) (3 சூன் 1914 &ndash; 25 ஏப்ரல் 2001) பெங்காலி , பாலிவுட் திரைப்படங்களில் பணியாற்றியதற்காக அறியப்பட்ட ஓர் இந்திய நடிகை ஆவார். ஐந்து தசாப்தங்களுக்கு மேலாக இவர் நூற்றுக்கணக்கான படங்களில் தோன்றினார்.  
இவரது முதல் முக்கிய வேடம் தேபாகி போஸின் இயக்கத்தில்*சோனார் சன்சார்* (1936) என்ற மேற்கு வங்காளத் திரைப்படத்தில் இருந்தது. இவர் தேபாகி போஸின் *வித்யாபதி* (1937) என்ற படத்தில் இராணி லட்சுமியாக நடித்ததற்காக புகழ் பெற்றார். இவரது சில குறிப்பிடத்தக்க திரைப்படங்களான *நிரஜன் சைகேட்* (1963), *ஹேட்டி பஜரே* (1967), *அபன்ஜன்* (1968) தபன் சின்ஹாவின், *சப்தபதி* (1961), *உத்தர பல்குனி* (1963), வங்காள மொழியில் *ஆண்டனி பிரிங்கி* (1967), அமிதாப் பச்சனுடன் இந்தியில் நடித்த *ஆலாப்* ( 1977) ஆகியவை அடங்கும்.